b'\n_START_ARTICLE_\nHenrik I. Angle\xc5\xa1ki\n_START_SECTION_\nZasestvo prestola\n_START_PARAGRAPH_\nKo je bil 2. avgusta 1100 Viljem II. ubit v lovski nesre\xc4\x8di v New Forestu, se vojvoda Robert \xc5\xa1e ni vrnil s kri\xc5\xbearskih vojn. Zaradi njegove odsotnosti in ker ni bil poznan med Normani, je bil 5.avgusta v Winchesterski opatiji okronan za angle\xc5\xa1kega kralja.\n_START_SECTION_\nPrva poroka\n_START_PARAGRAPH_\n11. novembra 1100 se je Henrik poro\xc4\x8dil z Edito, s h\xc4\x8derko Malcoma III. kralja \xc5\xa0kotske. Ker je bil Edita ne\xc4\x8dakinja Edgarja \xc3\x86thelinga in pravnukinja Edmunda II., se je normanska pome\xc5\xa1ala s staro angle\xc5\xa1ko kraljevo krvjo. Ker normanski baroni niso odobravali te poroke, si je Edita po tem, ko je postala kraljica, spremenila ime v Matildo.\n_START_SECTION_\nKralj Anglije in vojvoda Normandije\n_START_PARAGRAPH_\nRobert III. Normandijski je leta 1101 poku\xc5\xa1al z invazijo Anglije postati kralj Anglije. Po sporazumu iz Altona je Robert priznal Henrika za kralja Anglije in se vrnil v Normandijo ter v zameno je dobil 2.000 mark na leto. Henrik se je leta 1105 odlo\xc4\x8dil, da odstrani stalno nevarnost, ki mu je pretila zaradi Roberta, in Robertu pla\xc4\x8deval manj. Povedel je vojsko z invazijo v Normandije._NEWLINE_Odlo\xc4\x8dna bitka med bratoma se je odvila 28. septembra 1106 v majhni vasi Tinchebray. Nobena stran ni bila pripravljena za bitko. Obe vojski sta se premikali ena proti drugi, ne da bi vedeli pozicijo nasprotnikove strani. Bitka se je odvijala na obmo\xc4\x8dju nekaj kilometrov. V ve\xc4\x8dernih urah je Robert sku\xc5\xa1al pobegniti, a so ga ujeli Henrikovi vojaki._NEWLINE_Po zmagi je Henrik zaprl svojega brata Roberta. Ko je Robert enkrat posku\xc5\xa1al pobegniti iz grada v Cardiffu, vendar so ga ujeli. Da bi prepre\xc4\x8dil Robertu, da \xc5\xa1e enkrat zbe\xc5\xbei, je Henrik naro\xc4\x8dil, naj mu iz\xc5\xbegejo o\xc4\x8di. Henrik je prevzel vojvodino Normandijo kot del Kraljevine Anglije._NEWLINE_Henrik je imel te\xc5\xbeave v Normandiji, zato jih je poku\xc5\xa1al zmanj\xc5\xa1ati s poroko svojega najstarej\xc5\xa1ega sina s h\xc4\x8derko takratnega sovra\xc5\xbenika grofa Fulka V. An\xc5\xbeujskega in s poroko svoje h\xc4\x8derke Matilde in Fulkovim sinom Geoffreyem Plantagenetskim, kar je veliko kasneje privedlo do zdru\xc5\xbeenja dveh kraljestev pod Plantageneti.'